**Мәртөк аудандық қоғамдық кеңесі**

« 26 » мамыр 2023 жыл № 8 Мәртөк селосы

Мәртөк аудандық қоғамдық кеңестің отырысының

**ХАТТАМАСЫ**

**Төрағалық етуші : Ш.Саринов - аудандық қоғамдық кеңестің төрағасы**

**Қатысушылар:** Қ.Балғазин, А.Темірболат, А.Үсенов, А.Н.Шек, М.И.Быстров, А.А. Мадиева , Б.Абдуллин;

Қ.Қ.Қылышбаев - Аудан әкімінің орынбасары;

 А.Б.Шарипова - - аудандық кәсіпкерлер бөлімінің бас маманы

 А.Ж.Даримова – жер қатынастары бөлімінің бас маманы

 А.Д.Османов - жергілікті полиция бөлімінің басшысы

 Ә.Н.Бақбергенов – Мәртөк ауылдық округі Әкімінің орынбасары

**КҮН ТӘРТІБІ**

1. **Мәртөк селосындағы коммунальдық базардың жұмысы туралы (** Баяндайды : Ә.Бақбергенов , А.Үсенов )
2. **Аудан орталығында , ауылдық округтерде жеке қожалық малдарының бағымын және жайылымын ұйымдастыру туралы (** Баяндайды : Ә.Бақбергенов , А.Даримова )

**ОТЫРЫС БАРЫСЫ**

**Ш.Саринов** - 2023 жылғы II тоқсан жұмыс жоспарына сәйкес қоғамдық кеңестің кезекті отырысына қоғамдық кеңес мүшелерімен қатар, аудан әкімінің орынбасары, бүгінгі қаралғалы отырған күн тәртібіндегі мәселеге қатынасы бар мекеме басшылары қатынасып отыр. Алғашқы сөз кезегін Мәртөк ауылдық округі Әкімінің орынбасарына жолдаймыз.

**Ә.Н.Бақбергенов -** Мәртөк ауылында орналасқан коммуналдық сауда саттық орыны бойынша бірқатар мәселелер бар екендігі белгілі. Алатын орвны 400 ш.м. құрайды , орналасқан жері өте тар , әрі қуыс . Жанындағы көшелерге ашық шығу қарастырылмаған . . Көліктен сауда ұйымдастыру мүмкіндігі жоқ . Сауда орны 7 тозығы жеткен ашық павильоннан тұрады . 2021 жылы аталған коммунальдық сауда – саттық орнын заманауи , ыңғайлы қалыпқа келтіру мақсатында компьютерлік программалау арқылы 3Д форматта бірнеше үлгілер дайындалып 2022 жылы сметалық жобалық құжаттамалар әзірленіп бюджеттік өтінім тапсырылған болатын , алайда бюджеттік комиссия отырысында бұл жоба оң қабылданбады. Қазіргі таңда аудан бойынша өтетін жәрменкелер Есет Көкұлы көшесінің бойында ұйымдастырылып келеді .

**А.М.Үсенов –** Әлеуметтік маңызды азық –түлік тауарларының бағасын тұрақтандыру мақсатында коммуналдық базардың алатын орны бөлек . Көптеген тауарлардың бағасы маусымдық , логистика , шикізат және нарықтық қатынастарды реттейтін басқа да факторларға байланысты . Күн тәртібіндегі мәселеге дайындық барысында бірнеше күн коммуналдық сауда саттық орнына барып , басындағы сауда жасаушылармен жүздесіп сауда ахуалымен таныстық . Базар бұл халықтың өзінен ауысқан өнімдерін өткізетін табыс орны .

Сауда жасаушы негізінен зейнеткерлер , күнделікті 5-6 адамды құрайды . Жақын ауылдардан Жаңатан , Қазан , т.б. әкелінген сүт өнімдері. Коммуналдық базардың бүгінгі күйіне келетін болсақ ,жағдай көңіл көншітетіндей емес . Жалпы іші тар ,павильондар ескі , мұздатқыштар жоқ , сатушылар , сатып алушылар ағымы тағы да жоқ . Тұрғындардың айтуынша аудан орталығына жаңа жабық коммуналдық базар ауадай қажет . Жаңа сауда кешені ашылса біріншіден бағаның тоқтаусыз өсуіне тосқауыл болар еді , екіншіден ауылдағы шаруаларға қолайлы болар еді . Олар орын ақысын төлеп жазда салқын , қыста жылы жерде өнімін өткізе алады . Үшіншіден әлеуметтік базар арзан бағамен азық түлік ,көкөніс ұсынар еді. **Ш.М.Саринов -** Қазіргі уақытта облыс бойынша « Ауыл аманаты » бағдарламасына Мәртөк тұрғындары белсене қатысуда . Енді шығарған өнімді халыққа сатып өткізу керек . Сондықтан жаңа коммуналдық базар бүкіл санэпидем талаптарына сай салынуы қажет . Сатушылар пайдасын тауып ,халық өзінің қалаған өнімін сатып алады .

**2.Аудан орталығында , ауылдық округтерде жеке қожалық малдарының бағымын және жайылымын ұйымдастыру туралы**

**Ә.Н.Бақбергенов -** Мәртөкауылындағы мал өрісі бойынша ағымдағы жайылым кезеңінің басталу уақытында бақташы табу баға ұсынымы бойынша мәселелер болатын .Дегенмен бүгінгі күнге ол мәселелер өз шешімдерін тапты . 2023 жылың 1 қаңтарына Мәртөк ауылдық округінде ( ЖШС , жеке ,ШҚ ) 4848 бас ірі қара мал , 6174 қой- ешкі , 196 бас жылқы бар . Бұл малдар Мәртөк , Қазан , Құмсай , Жаңатан елді мекендер аумағында шоғырланған . Мәртөк ауылына тиісті жайылым қоры -8476 , Қазан- 2262,Құмсай - 673 , Жаңатан -1400 га құрайды . Жоғарыда көсетілген мал басына тиісті норматив бойынша шаққанда Мәртөк -20476 ,Қазан -3142 , Құмсай -1712 ,Жаңатан – 6597 га жайылымдық жер жетіспейді . Мәртөк селосынан өріске 5 табын шығады : КСХТ -125 , РОВД -50 , БАМ+К.Край -102+82 ,Лесхоз – 180 бас ірі қара . 1 бас ірі қараға ай сайынғы төлем 3000 теңге болып келісілді .

**Қ.Қ.Балғазин –** Аудан орталығында , ауылдық округтерде жеке қожалық малдарының бағымын және жайылымын ұйымдастыру туралы мәселені дайындау барысында Ш.Саринов, Қ.Балғазин, Б.Абдуллин жеке мал иелерімен , мал бағушылармен кездесіп ,толғандыратын мәселелерді анықтадық . Негізгі мәселе жайылымның жетіспеушілігі . Мүмкіндігінше Мәртөк селосы айналасындағы игерілмей жатқан жерлерді қайтарып алып ,жайылым қорын көбейту керек .

 **А.Д.Османов –** Қоғамды **,** ішкі істер бөлімін шаруаларды толғандыратын мәселе – мал ұрлығы . Ауданда , ауылдық округтерде, ауылдарда осы сұраққа арналған жиындар өткізілуіне қарамастан мал ұрлығы өзекті мәселенің бірі болып қала береді. Негізінен мал ұрлығы малдардың күтусіз жайылым ұйымдастыруынан , бақташының жоқтығынан, қараусыз қалғанынан болып келеді.

Мал ұрлығының алдын алу үшін мал иесі , бақташы , жергілікті әкімдік өкілі арасында үш жақты келісім шарт жасалу керек . Бірақ қанша айтылса да аудан тұрғындары бұл ұсынысқа немқұрайлы қарап келеді.

 **ШЕШІМ ЕТТІ:**

1.Мәртөк ауылдық округ әкімдігі коммуналдық базар жұмысын қайта қарап , жаңаша ұйымдастыру ұсынылсын.

2.Мәртөк ауылдық округ әкімдігі (О.Қонысбай ) жабық жаңа коммуналдық базар салу үшін жерге сұраныс жасау немесе басқа да жолдарын қарастыру ұсынылсын .

3.Ауылдық округ әкімдері игерімей жатқан жерлерді мемлекет қорына қайтарып жеке қожалық малдары үшін жайылымға пайдалану үшін жер инспекциясына ұсыныс беру ұсынылсын .

4. Ауылдық округ әкімшіліктері маусым айының соңына дейін мал иесі , бақташы , жергілікті әкімдік өкілі арасындағы үш жақты келісім шарт жасау ұсынылсын .

 **Төраға Ш. Саринов**